ⴰⴷ ⵏⵓⵔⵓ ⵉ ⵢⵉⵎⵢⵓⵔⴰ ⵙ ⵜⵎⴰⵣⵉⵖⵜ (ⵜⴰⵎⵙⵎⵓⵏⵜ)

ⵜⴰⵎⵙⵎⵓⵏⵜ ⴰⴷ ⵏⵓⵔⵓ ⵉ ⵢⵉⵎⵢⵓⵔⴰ ⵙ ⵜⵎⴰⵣⵉⵖⵜ, ⵜⵍⵓⵍⴰ ⴳ ⵓⵙⴳⴳⵯⴰⵙ ⵏ 2971/2021 ⴳ ⵜⵖⵔⵎⵜ ⵏ ⵎⵓⵔⴰⴽⵓⵛ, ⴰⴼⴰⴷ ⴰⴷ ⵜⴼⴽ ⴰⵜⵉⴳ ⴷ ⵓⴷⴷⵓⵔ ⵉ ⵜⵉⵔⵔⴰ. ⵙⴱⴷⴷⴰⵏ ⵜⵜ ⵉⴷⵙⵏ ⵉⵎⴰⵣⵣⴰⵍⵏ, ⵙⴳ ⵜⵓⴳⵜ ⵏ ⵜⵎⵏⴰⴹⵉⵏ ⵏ ⵜⵎⴰⵣⵉⵔⵜ, ⵉⵔⴰⵏ ⴰⴼⵍⵍⴰ ⵉ ⵜⵓⵜⵍⴰⵢⵜ ⴷ ⵜⵉⵔⵔⴰ ⴷ ⵓⴷⵍⵉⵙ ⴷ ⵜⵙⴽⵍⴰ ⴷ ⵜⵓⵙⵙⵏⴰ ⵜⴰⵎⴰⵣⵉⵖⵜ.ⵜⴰⵎⵙⵎⵓⵏⵜ ⴰⴷ ⵏⵓⵔⵓ ⵉ ⵢⵉⵎⵢⵓⵔⴰ ⵙ ⵜⵎⴰⵣⵉⵖⵜ. ⵄⵓⵎⴰⵕ ⴰⵢⵜ ⵙⵄⵉⴷ.

“ⴰⴼⵓⵙ ⵓⵔ ⵉⵜⵜⵓⵔⵓⵏ ⴰⴹⴰⵕ ⴰ ⴳ ⴰⵎⵓⵏ”, ⴰⴷ ⵏⵏⴰⵏ ⵉⵎⵣⵡⵓⵔⴰ ⵏⵏⵖ. ⵎⴰⵛⴰ ⵢⴰⵏ ⵉⵜⵜⴰⵔⴰⵏ, ⵉⵙ ⵏⵉⵜ ⵔⴰⵏ ⴰⴷ ⵔⵛⵎⵏ ⵉⵍⵉ ⴷ ⵜⵡⵏⴳⵉⵎⵜ ⵏⵏⵙⵏ, ⴰⴷ ⵓⵎⵓⵏ ⴳ ⵓⵎⵣⵔⵓⵢ.

ⵉⵡⵜⵜⴰⵙⵏ ⵏ ⵜⵎⵙⵎⵓⵏⵜ
ⵜⴰⵎⵙⵎⵓⵏⵜ ⴰⴷ ⵏⵓⵔⵓ ⵉ ⵢⵉⵎⵢⵓⵔⴰ ⵙ ⵜⵎⴰⵣⵉⵖⵜ, ⴷⴰ ⵜⴻⵜⵜⴰⵡⵙ ⵉ ⵉⵎⴰⵔⴰⵜⵏ ⴷ ⵜⵎⴰⵔⴰⵜⵉⵏ ⴳ ⵡⵓⴼⵓⵖ ⵏ ⵉⴷⵍⵉⵙⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴷ ⵉⴷⵍⵉⵙⵏ ⵉⵙⴰⵡⴰⵍⵏ ⵖⴼ ⵜⵓⵙⵙⵏⴰ ⴷ ⵜⵙⴽⵍⴰ ⵜⴰⵎⴰⵣⵉⵖⵜ. 

ⵜⴼⴽⴰ ⵜⵎⵙⵎⵓⵏⵜ ⴰⴷ ⵏⵓⵔⵓ ⵉ ⵢⵉⵎⵢⵓⵔⴰ ⵙ ⵙⵎⴰⵣⵉⵖⵜ ⵢⴰⵏ ⵡⵓⴷⴷⵓⵔ ⴰⵅⴰⵜⴰⵔ ⵉ ⵉⵎⴰⵔⴰⵜⵏ ⴷ ⵜⵎⴰⵔⴰⵜⵉⵏ ⵉⵜⵜⴰⵔⴰⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ. ⵉⴷⵍⵉⵙⵏ ⵉⵎⵣⵡⵓⵔⴰ ⵏⵏⴰ ⴷ ⵜⵙⵙⵓⴼⵖ ⴳⴰⵏ ⵢⴰⵏ ⵡⴰⵏⴰⵡ ⵉⵙⵎⵓⵜⵜⵓⵔⵏ ⴰⵢⴷⴰ ⵏⵏⵖ ⴰⵎⵉⵡⴰⵏ ⵙⴳ ⵜⵓⵍⵍⵉⵙⵉⵏ ⵜⵉⵇⴱⵓⵔⵉⵏ, ⵎⴰⵛⴰ ⵉⴷⵍⵉⵙⵏ ⴰⴹⵏⵉⵏ ⵏⵏⴰ ⴷ ⵜⵙⵙⵓⴼⵓⵖ ⵜⵎⵙⵎⵓⵏⵜ ⴰ ⴳⴰⵏ ⴰⵙⵏⴼⵍⵓⵍ ⴳ ⵢⵉⴳⵔⴰⵏ ⵢⴰⴹⵏⵉⵏ ⵏ ⵜⵙⴽⵍⴰ ⵣⵓⵏ ⴷ ⵜⴰⵎⴷⵢⴰⵣⵜ, ⵓⵏⴳⴰⵍ ⴷ ⵓⵙⵓⵖⵍ ⵏ ⵜⵙⴽⵍⴰ ⵜⴰⵎⴰⴹⵍⴰⵏⵜ ⵖⵔ ⵜⵎⴰⵣⵉⵖⵜ...

ⵜⴰⵎⴰⵙⴰⵢⵜ ⵏ ⵜⵎⵙⵎⵓⵏⵜ
ⵓⵙⵉⵏ ⵉⵏⴱⴷⴰⴷⵏ ⵉⵎⵇⵇⵔⴰⵏⵏ ⵏ ⵜⵎⵙⵎⵓⵏⵜ ⴰⴷ ⵏⵓⵔⵓ ⵉ ⵉⵢⵉⵎⵢⵓⵔⴰ ⵙ ⵜⵎⴰⵣⵉⵖⵜ ⵜⴰⵎⴰⵙⵙⴰⵢⵜ ⵎⴰⵔ ⴰⴷ ⵢⴰⵍⵉ ⵡⴰⵡⴰⵍ ⴷ ⵡⴰⵜⵉⴳ ⵏ ⵜⵙⴽⵍⴰ ⵜⴰⵎⴰⵣⵉⵖⵜ ⴳ ⵓⵙⴰⵎⵎⵔ ⵓⵍⴰ ⴰⴽⴽⵯ ⵜⵉⵙⴳⴳⵯⵉⵏ ⵏ ⵓⵎⵓⵔ ⵏ ⵡⴰⴽⵓⵛ ⵙ ⴰⴼⵍⵍⴰ, ⵉⵎⴽⵏⵏⴰ ⵍⵍⴰⵏⵜ ⵜⵙⵏⵜⴰⵢⵉⵏ ⴰⴹⵏⵉⵏ ⴳ ⵜⵙⴳⴳⵯⵉⵏ ⴰⴽⴽⵯ ⵏ ⵜⵎⵓⵔⵜ ⵏⵏⵖ, ⵣⵓⵏ ⴷ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ ⵉⵍⵍⴰⵏ ⴳ ⵜⵙⴳⴰ ⵏ ⵓⵏⵥⵓⵍ ⵓⵜⵔⵉⵎ. ⵜⵉⵎⵙⵎⵓⵏⵉⵏ ⴰⴷ, ⴳⴰⵏⵜ ⴰⴽⴽⵯ ⵉⵙⵓⵜⴰⵔ ⵉⵅⴰⵜⴰⵔⵏ ⵉ ⵓⴷⵍⵉⵙ ⴰⵎⴰⵣⵉⵖ ⵎⴰⵔ ⴰⴷ ⵉⵍⴽⵎ ⴰⵙⵡⵉⵔ ⵏⵏⴰ ⴰⵙ ⵏⵙⵙⵉⵔⵉⵎ.

ⵉⵏⴱⴷⴰⴷⵏ ⵏ ⵜⵎⵙⵎⵓⵏⵜ ⴰⴷ ⵏⵓⵔⵓ ⴷⴰ ⵜⵜⵏⴰⵖⵏ ⴰⵡⴷ ⵙ ⵉⵎⴰⵙⵙⵏ ⴷ ⵉⵙⵓⵔⴰ ⵉⵜⵉⴽⵏⵓⵍⵓⵊⵉⵢⵏ ⴳ ⵢⵉⴳⵔ ⵏ ⵓⵎⵙⴰⵡⴰⴹ ⴰⵎⵓⵟⵟⵓⵏ ⵣⵓⵏ ⴷ ⴼⵉⵙⴱⵓⴽ ⴷ ⵢⵓⵜⵓⴱ, ⴷⴰ ⴷⵉⴳⵙⵏ ⵜⵜⵎⵔⴰⵔⴰⵏ ⴰⵡⴰⵍ, ⴼⴽⵏ ⴷⵉⴳⵙⵏ ⵉⵙⵉⵙⴼⵉⵡⵏ ⵖⴼ ⵉⴷⵍⵉⵙⵏ ⵉⵎⴰⵢⵏⵓⵜⵏ ⵏⵏⴰ ⴷ ⵜⵙⵙⵓⴼⵓⵖ ⵓⵍⴰ ⵡⵉⵍⵍⵉ ⴷ ⴼⴼⵖⵏⵉⵏ ⴳ ⵜⵙⴳⴳⵯⵉⵏ ⵢⴰⴹⵏⵉⵏ, ⴰⵡⵜⵜⴰⵙ ⵏⵏⵙⵏ ⴰⴷ ⵙⵙⵍⴽⵎⵏ ⵜⵉⴱⵔⴰⵜⵉⵏ ⴷ ⵉⵎⴰⵢⵏⵓⵜⵏ ⵉⵙⴽⵍⴰⵏⵏ ⵉ ⵉⵎⵖⵔⴰⵏ ⴷ ⵓⴳⴷⵓⴷ ⴰⴽⴽⵯ ⵙ ⵓⵎⴰⵜⴰ. 

ⴳ ⵜⵙⴳⴰ ⴰⴹⵏⵉⵏ, ⵜⴼⵔⴽ ⵜⵎⵙⵎⵓⵏⵜ ⴰⴷ ⵏⵓⵔⵓ ⵙ ⵡⴰⵜⵉⴳ ⴰⵎⵇⵇⵔⴰⵏ ⵉⵍⵍⴰⵏ ⵖⵓⵔ ⵓⴼⵔⴰⵏ ⴰⵙⴽⵍⴰⵏ, ⴰⵢⵏⵏⴰ ⵖ ⴰⵙ ⴷⴰ ⵖⵉⴼⵙ ⵜⵙⵏⵎⴰⵍⴰ ⵉⵎⵔⴰⵔⴰⵜⵏ ⵏ ⵡⴰⵡⴰⵍ ⴳ ⵜⴷⴰⴱⵓⵜⵉⵏ ⵏⵏⵙ. ⴰⵛⴽⵓ ⵜⵉⵔⵔⴰ ⵜⴰⵔ ⴰⴼⵔⴰⵏ ⴰⵙⴽⵍⴰⵏ ⵣⵓ ⵏⴷ ⵢⴰⵏ ⵓⵙⴽⵍⵓ (ⴰⴷⴷⴰⴳ) ⵡⴰⵔ ⴰⵎⴰⵏ! ⴰⴼⵔⴰⵏ ⴰⵙⴽⵍⴰⵏ ⴰⴷ ⵉⴳⴰⵏ ⴰⵙⴰⴼⴰⵔ ⵏ ⵜⵉⵔⵔⴰ, ⵏⵜⵜⴰ ⴰⴷ ⴰⵙⵏⵜ ⵢⴰⴽⴽⴰⵏ ⵜⴰⵣⴷⴳⵉ ⴷ ⵢⵉⵎⴰⵏ ⴰⴷ ⴷⴷⵔⵏⵜ. ⴰⴼⵔⴰⵏ ⴰⵙⴽⵍⴰⵏ ⴰⴷ ⵢⴰⴽⴽⴰⵏ ⵜⴰⵣⴷⴳⵉ ⵉ ⵉⵡⴰⵍⵉⵡⵏ ⴷ ⵜⴱⵔⴰⵜⵉⵏ ⵏⵏⴰ ⵣⵓⵣⵣⵓⵔⵏⵜ ⵜⵉⵔⵔⴰ ⵉ ⵓⴳⴷⵓⴷ.

ⵥⵕ ⴰⵡⴷ
 ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ

ⵉⵙⴰⵖⵓⵍⵏ